Qiu Xiaolong

Qiu Xiaolong (|裘小龙); bet ganet e Shanghai, Sina e 1953, a zo ur barzh saozneger, un troour, ur skrivagner romantoù polis, ur skridvarner hag ur c'helenner skol-veur. Emañ o vevañ e Saint Louis, Missouri, gant e wreg Wang Lijun hag o merc'h Julia Qiu.

Deuet oa da Stadoù-Unanet Amerika e 1988 evit skrivañ ul levr diwar-benn T. S. Eliot. Goude darvoudoù plasenn Tiananmen e 1989 e voe meneget gant ur gelaouenn e stourm evit sevel arc'hant evit sikour ar studierien sinaat er Stadoù-Unanet. Ne blijas ket se d'ar gouarnamant sinaat ha dibab a reas Qiu Xialong chom er Stadoù-Unanet.

Embannet en deus nav istor polis hag a c'hoarvez e Shanghai er bloavezhioù 1990 pa oa Republik Pobl Sina o vevañ kemmoù divent. En o-zouez Death of a Red Heroine a c'hounezas an Anthony Award evit ar gwellañ romant kentañ e 2001. En holl levrioù polis e kaver ar penn-enseller Chen Cao, ur poliser barzh hag onest. Met Sina a-vremañ eo danvez pennañ al levrioù. Kavet e vez e pep levr arroudennoù a varzhoniezh kozh hag a-vremañ, re all tennet diouzh preder Konfusius, selloù war keginerezh Sina, an tisavouriezh, an istor, ar politikerezh, studi ar plant, ar brederouriezh koulz ha war an doare da ren enklaskoù diwar-benn torfedoù.
 Oberennoù 
Istorioù an enseller Chen
 Death of a Red Heroine (2000)
 A Loyal Character Dancer (2002)
 When Red Is Black (2004)
 A Case of Two Cities (2006)
 Red Mandarin Dress (2007)
 The Mao Case (2009)
 Don't Cry, Tai Lake (2012)
 Enigma of China (2013)
 Shanghai Redemption (2013)
Levrioù all
 Lines Around China (barzhonegoù) (2003)
 Years of Red Dust (2010)
Barzhonegoù troet
 Treasury of Chinese Love Poems (2003)
 Evoking T'ang (2007)
 Liammoù diavaez 
Lec'hienn ofisiel
Oberennoù Qiu Xiaolong e galleg

Rummad:Skrivagnerien Sina
Rummad:Skrivagnerien sinaek
Rummad:Skrivagnerien saoznek
Rummad:Treurien
Rummad:Ganedigezhioù 1953